Ellis Ashmead-Bartlett (London, 1881. február 11. – Lisszabon, 1931. május 4.) angol haditudósító volt az első világháború során. A gallipoli csatáról szóló beszámolóival nagy szerepet játszott az ANZAC legendájának megszületésében, amely még mindig uralja a katonai történelmet Ausztráliában, illetve Új-Zélandon. A hadjárat vezetőivel kapcsolatos szókimondó kritikájával fontos szerepet játszott a brit főparancsnok, Sir Ian Hamilton elbocsátásában; ami végső soron a brit haderő evakuálását eredményezte a Gallipoli félszigetről.